Document ID: 31996R2487

NEUVOSTON ASETUS (EY) N:o 2487/96,
annettu 20 päivänä joulukuuta 1996,
tiettyjen EHTY-terästuotteiden viennistä Romaniasta yhteisöön 1 päivästä tammikuuta 31 päivään joulukuuta 1997 (kaksoisvalvontajärjestelmän jatkaminen)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
sekä katsoo, että
Euroopan yhteisöjen ja niiden jäsenvaltioiden sekä Romanian assosioinnista tehty Eurooppa-sopimus (1) tuli voimaan 1 päivänä helmikuuta 1995,
osapuolet päättivät Euroopan yhteisöjen ja niiden jäsenvaltioiden sekä Romanian assisointineuvoston päätöksellä N:o . . . ./96 (2) jatkaa päätöksellä N:o 3/95 (3) käyttöön otetun kaksoisvalvontajärjestelmän soveltamista tietyin muutoksin 1 päivästä tammikuuta 31 päivään joulukuuta 1997, ja
tästä syystä on tarpeen muuttaa tietyistä kolmansista maista Euroopan yhteisöihin suuntautuvasta tiettyjen EHTY- ja EY-terästuotteiden viennistä 22 päivänä joulukuuta 1995 annettua neuvoston asetusta (EY) N:o 3054/95 (4),
ON ANTANUT TÄMÄN ASETUKSEN:
1 artikla
Asetuksen (EY) N:o 3054/95 soveltamista jatketaan 1 päivästä tammikuuta 31 päivään joulukuuta 1997 assosiointineuvoston päätöksen N:o . . . ./96 mukaisesti noudattaen tämän asetuksen 2 artiklassa säädettyjä muutoksia (5). Asetuksen johdanto-osassa ja 1 artiklan 1 ja 3 kohdassa oleva ilmaisu "1 päivästä tammikuuta 31 päivään joulukuuta 1996 ulottuvana ajanjaksona" korvataan ilmaisulla "1 päivästä tammikuuta 31 päivään joulukuuta 1997 ulottuvana ajanjaksona".
2 artikla
Korvataan asetuksen (EY) N:o 3054/95 liite II tämän asetuksen liitteenä olevalla tekstillä.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä joulukuuta 1996.

Labels: 1
3
15
18